Köhnəqala (Tovuz)

Köhnəqala — Azərbaycan Respublikasının Tovuz rayonunun Alakol kənd inzibati ərazi dairəsində kənd.

 Toponimikası 
Kənd buradakı köhnə (qədim) qalanın adı ilə adlandırılmışdır.

 Tarixi 
Zəyəmçayın sahilində yerləşən qala bir hektardan artıq ərazini əhatə edir. Eramızdan əvvəl 450-ci ildə Kürün qolu olan Zəyəmçayda Sasanilərlə yerli xalq arasında müharibə olub. Müharibə zamanı burada olan qala və qəsirlər dağılıb, həmin qalalardan biri də o vaxt bu ərazidə yerləşən Köhnəqala olub. Kəndin adı da elə bu qalanın adı ilə — Köhnəqala adlanıb. Qədim tarixi mənbələrdə burada 2 min il əvvəl böyük bir şəhərin olduğu qeyd edilir. 1963-cü ildə bu qaladan 2 büt tapılıb. Qalanın yerində bir neçə  böyük daşla, kərpic və küp qalıqlarından başqa demək olar ki, heç nəyə rast gəlmək mümkün deyil. Çünki qalanın yerində  yeni yaşayış evləri tikilib. Qaladan fərqli olaraq, qalanın giriş qapısının qalıqları bu günə qədər qalıb. Sakinlər deyir ki, qədimdə  burada tunel olub və həmin tunel vasitəsilə insanlar buradan qalanın olduğu əraziyə gedib-gəliblər.

 Tarixi abidələri 
Kənddə daşınmaz tarix və mədəniyyət abidəsi qeydə alınmamışdır.

 Coğrafiyası və iqlimi 
Kənd orta dağlıq qurşaqda yerləşir.

 Əhalisi 
 İl Daimi əhali Kişilər Qadınlar1999Azərbaycan Respublikası əhalisinin siyahıya alınması. 1999-cu il. I hissə. Bakı: "Səda" nəşriyyatı, 2000, səh. 156.16047858192009↗1687↗863↗824

 Tanınmış şəxsləri 
 Murad Köhnəqala — şair, publisist.

 İqtisadiyyatı 

 Mədəniyyəti 
Kənddə Köhnəqala kənd kitabxana filialı, Köhnəqala kənd klubu fəaliyyət göstərir.

 Təhsil 
Kənddə Şah İsmayıl Xətai adına Köhnəqala kənd tam orta məktəbi fəaliyyət göstərir.

Bundan başqa kənddə Köhnəqala kənd körpələr evi-uşaq bağçası fəaliyyətdədir.

 Din 
Kənddə dini ibadət yeri və ya dini icma qeydə alınmamışdır.

 Səhiyyə 
Kənddə Köhnəqala həkim məntəqəsi yerləşir.

 İstinadlar 

 Xarici keçidlər 

 Həmçinin bax 

Kateqoriya:Tovuz rayonunun kəndləri
Kateqoriya:Alakol kənd inzibati ərazi dairəsindəki yaşayış məntəqələri